text: Politisk kamp på paintball-banen
  10 juni 2015 kl. 21.01
  Ungdomspolitikere fra Venstres ungdom og Dansk Socialdemokratisk Ungdom mødtes onsdag til en atypisk dyst. De tørnede sammen på en paintball-bane i Fredericia.
  Det var en anderledes kampbane end de var vant til, da medlemmer af Venstres og Socialdemokraternes ungdomsorganisationer i Fredericia onsdag havde skiftet de politiske budskaber ud med paintball-pistoler.
  - Jeg har aldrig prøvet det, fortæller næstformanden i DSU Fredericia, Tobias Møller.
  En af hans modstandere er lige så ny på paintballbanen.
  - Det er første gang, jeg prøver det. Så jeg håber, det bliver godt at slå DSU allerede inden valgdagen kommer, siger formanden for VU Fredericia, Ivan Al-Hilali.
  Efter kampen kunne ejeren af paintball-banen kåre en vinder.
  - Det blev Venstres ungdom, der løb med sejren i dag. Så må vi se, om det også går så godt til valget, siger Emil Rauff Sørensen til TV SYD.
  Du kan se en video fra dagens dyst her (varighed 0:56)
  